Eesti teaduse biograafiline leksikon

"Eesti teaduse biograafiline leksikon" (lühend ETBL) on teadusajalooline teatmeteos, kuhu on koondatud biograafilised andmed Eesti alal tegutsenud ja väliseesti teadlaste kohta. 

Leksikoni on koostanud ja välja andnud Teadusajaloo ja Teadusfilosoofia Eesti Ühendus. Karl Siilivase peatoimetamisel ilmusid Eesti Entsüklopeediakirjastuses paberraamatuna I ja II köide (2000 ja 2005). III ja IV köite peatoimetaja oli Jaak Aaviksoo, need köited avaldati 2013. aastal elektrooniliselt Balti Teadusajaloo ja Teadusfilosoofia Assotsiatsiooni (Baltic Association of the History and Philosophy of Science) kodulehel. Suure osa leksikoni artiklitest on koostanud ja toimetanud Raul Juursoo. III köite sisu on hõlmatud ka eestikeelsesse Vikipeediasse.

Kriitika
Ehkki teose 1. köite avaldamise järel 2000–2001 ilmunud retsensioonid olid valdavalt positiivsed, algatas ajalehes Sirp poleemika väliseesti ajaloolane Vello Helk, kes leksikoni teravalt kritiseeris. Muuhulgas heitis Helk leksikonile ette Nõukogude repressioonide ebapiisavat kajastust, Rootsi väliseesti teadlaskonna nappi kaasamist, elulooliste andmete kogumist teadlastelt endilt (üleskutsed selleks ilmusid nii kodu- kui ka väliseesti ajakirjandusesHellar Grabbi. Väliseesti teadlaste andmed "Eesti teadlaste biograafilisse leksikoni" Vaba Eesti Sõna, 25. märts 1999) ning pidas ebaõnnestunuks koostajate ja kaastööliste valikut.Vello Helk. Veel teaduse eluloost - ja biograafilisest leksikonist Sirp, 14. september 2001Ülo Lumiste, Karl Siilivask. Hea leksikon, aga halvad tegijad? Sirp, 7. detsember 2001 Kunstiloolane Kaalu Kirme tõstis arvustuses esile "märgatavalt suuremat täpsust ja põhjalikkust eelmiste omalaadsetega võrreldes", kuid avaldas ka kahetsust andmete ja artikliautorite puuduse tõttu väljajäänud teadlaste üle, keda toimetuse hinnangul võis erialati olla 10–20%Kaalu Kirme. "Eesti teaduse biograafiline leksikon" humanitaarteadlase pilguga Sirp, 17. november 2000. 

Toimetuse liikmed selgitasid retsensioonide vastustes omakorda täiendavalt leksikoni valikupõhimõtteid ja koostamistingimusi, muuhulgas rõhutades n-ö harrastusteadlaste olulisust ning selgitades, et tööjõu ja rahastuse nappuse tõttu tehti teadlik otsus mitte koondada kogu Teadusajaloo ja Teadusfilosoofia Eesti Ühenduse (TTEÜ) ja Entsüklopeediakirjastuse jõudu üldleksikonile, vaid tegelda paralleelselt erialaste biograafiliste leksikonide koostamisega. Kirjastuse soov kaasata ETBL biograafiliste leksikonide sarja, milles ilmusid ka näiteks EKABL, ESBL jts, tingis samuti TTEÜ algselt planeeritud pealkirja "Eesti teadlaste biograafiline leksikon" muutmise sarja teiste teostega sarnasele kujule "Eesti teaduse biograafiline leksikon" (mida on kritiseerinud Lauri Vaska).Karl Siilivask, Ülo Kaevats. Kuidas pealkirjastada teadusleksikoni? Mõtteid ja vastuseid kahe retsensiooni puhul Sirp, 19. oktoober 2001

Viited

Välislingid
 "Eesti teaduse biograafiline leksikon", III köide (Digar)
 "Eesti teaduse biograafiline leksikon", IV köide (Digar)
 Hellar Grabbi. "Väliseesti teadlaste andmed "Eesti teadlaste biograafilisse leksikoni", Vaba Eesti Sõna, 25. märts 1999
 Kaalu Kirme. ""Eesti teaduse biograafiline leksikon" humanitaarteadlase pilguga", Sirp, 17. november 2000
 Lauri Vaska. "Teaduse elulugu", Sirp, 10. juuli 2001
 Vello Helk. "Veel teaduse eluloost - ja biograafilisest leksikonist", Sirp, 14. september 2001
 Karl Siilivask, Ülo Kaevats. "Kuidas pealkirjastada teadusleksikoni? Mõtteid ja vastuseid kahe retsensiooni puhul", Sirp, 19. oktoober 2001
 Ülo Lumiste, Karl Siilivask. "Hea leksikon, aga halvad tegijad?", Sirp, 7. detsember 2001
 Vello Helk. "Ühe kadunud ajastu ajakohastatud kajastus", Vaba Eesti Sõna, 23. jaanuar 2006, lk 3 (arvustus 2. köitele)

Kategooria:Teadusajalugu
Kategooria:Eesti teatmeteosed